France Football jurnali o‘z saytida «Oltin to‘p»ni kim olishi haqidagi so‘rovnomani e’lon qilgan edi. 370 mingdan ortiq o‘quvchi ovoz berganidan so‘ng, so‘rovnomada «Liverpul» hujumchisi Muhammad Saloh peshqadam bo‘lib oldi. U 42% ovoz to‘plashga muvaffaq bo‘lgan. Ikkinchi o‘rinni 38% ovoz bilan «Barselona» hujumchisi Lionel Messi, uchinchi o‘rinni atigi 7% ovoz to‘plagan «Yuventus» hujumchisi Krishtianu Ronaldu egallab turibdi. FIFA talqini bo‘yicha yilning eng yaxshi futbolchisi deb topilgan Luka Modrich, shuningdek, «PSJ» hujumchilari Neymar va Kilian Mbappe 2% ovoz to‘plashgan xolos. So‘rovnoma davom etmoqda.